ཡ།བུ།དཀྱིལ་ཀྲུང་དུ་སྡོད་ལ།ལེགས་པར་ཉོན་དང་།ངས་ཁྱོད་ལ་བཤད།ང་ཁྱོད་ཀྱི་ལོ་ཚོད་ཡིན་དུས།དྲི་བ་འདི་ནི་བོད་གངས་ཅན་ལྗོངས་ཀྱི་སྐྱེ་བོ་སུ་ལའང་དྲི་བ་ཞིག་མིན།དེའི་རྒྱུ་མཚན་ནི།གང་ཟག་གང་ཞིག་ལ་གནད་དོན་གང་ཞིག་གི་ཐད།་མ་རྟོགས་པ་དང་ལོག་པར་རྟོག་པ་དང་།ཐེ་ཚོམ་བཅས་མེད་ན།དེ་དང་འབྲེལ་བའི་དྲི་བ་ཡང་མེད་པས་སོ།།ཡ།ད།དཀྱིལ་ཀྲུང་དུ་སྡོད།ཡུན་རིང་སོང་རྗེས་པ་ཕས་ཧ་ཅང་དོ་ནན་ཆེན་པོས།རི་ལྡེབས་ཀྱི་ས་ལ་མཛུབ་མོ་འཛུགས་བཞིན།ང་ལ་དཀྱིལ་ཀྲུང་དུ་སྡོད་དགོས་པའི་བརྡ་གནང་བ་དང་འབྲེལ།ཁོང་ཡང་རྡོའི་ཐོག་ཏུ་དཀྱིལ་ཀྲུང་བཅས་ནས་བཞུགས་པས།སྣང་ཚུལ་འདི་ནི་སངས་རྒྱས་ཀྱིས་རང་གི་གདུལ་བྱར་ཆོས་སྟོན་སྐབས་དང་མཚུངས་པར་སྣང་།ངས་ཀྱང་ཕའི་བཀའ་བཞིན་ས་ཐོག་ཏུ་དཀྱིལ་ཀྲུང་དུ་བསྡད།ཕས་མིད་པ་བསངས་ཙམ་བྱས་རྗེས།གསུངས་དོན།